'दिल बेचारा' देख फिर इमोशनल हुईं कृति सैनन, बोलीं- 'मैनी के जरिए फिर एक बार तुम्हें जिंदा देखा' - Businessvistar.com | News - Breaking News, Latest News, Top Video News and Taaza Khabar
Home > Bollywood > 'दिल बेचारा' देख फिर इमोशनल हुईं कृति सैनन, बोलीं- 'मैनी के जरिए फिर एक बार तुम्हें जिंदा देखा'
'दिल बेचारा' देख फिर इमोशनल हुईं कृति सैनन, बोलीं- 'मैनी के जरिए फिर एक बार तुम्हें जिंदा देखा'
सुशांत सिंह की मौत के बाद कृति सैनन कई मौकों पर भावुक होती देखी गई हैं। सुशांत की आखिरी फिल्म दिल बेचारा 24 जुलाई को डिज्नी प्लस हॉटस्टार पर रिलीज हो चुकी है जिसे देखने के बाद एक्टर की एक्स रूमर्ड गर्लफ्रेंड कृति ने उनके लिए एक इमोशनल पोस्ट शेयर किया है। उनका कहना है कि दिल बेचारा फिल्म के जरिए उन्होंने फिर सुशांत को जिंदा देखा।
कृति सैनन ने हाल ही में अपने इंस्टाग्राम अकाउंट से जरिए फिल्म देखकर इमोशनल पोस्ट शेयर की है। उन्होंने लिखा, ये सेरी (तमिल शब्द जिसका मतलब है ओके) नहीं है और अब ये नहीं ढूबेगा। इससे मेरा दिल दोबारा टूट गया। मैनी में मैंने कई मौकों पर तुम्हें जिंदा देखा। मैं बहुत अच्छे से जानती हूं कि तुमने कहां खुदको अपने किरदार को थोड़ा इस्तेमाल किया। और हमेशा की तरह तुम्हारा सबसे ज्यादा मेजिकल हिस्सा वो था जहां तुम खामोश थे। वो पल जहां तुम खामोश थे मगर तुमने फिर भी बहुत कुछ कहा।
मुकेश छाबड़ा संजना सांघी को दी गुड विश
कृति ने अपनी पोस्ट के जरिए मुकेश छाबड़ा और संजना सांघी को उनकी शुरुआत के लिए बधाई दी है। उन्होंने लिखा, मुकेश छाबड़ा मैं जानती हूं कि ये फिल्म तुम्हारे लिए बहुत जरूरी है जितना हमने सोचा था उससे बहुत ज्यादा। तुमने अपनी पहली फिल्म के जरिए हमें काफी इमोशन्स से रूबरू करवाया। तुम्हारी और संजना सांघी की खूबसूरत जर्नी की कामना करती हूं।
सुशांत की मौत पर लिखा था भावुक पोस्ट
सुशांत के दुनिया से चले जाने के बाद कृति ने लिखा, सुश,.मैं जानती थी कि तुम्हारा सबसे तेज दिमाग ही तुम्हारा सबसे अच्छा दोस्त और सबसे बुरा दुश्मन है, लेकिन यह जानकर मैं पूरी तरह से टूट चुकी हूं कि तुम्हारी जिंदगी में एक ऐसा भी पल आया जब तुम्हे जीने से बेहतर मरना ज्यादा आसान लगा। काश उस पल से बाहर निकालने के लिए तुम्हारे पास तुम्हारे अपने होते, काश तुमने उन्हें खुद से दूर न किया होता जो तुमसे बहुत प्यार करते थे, काश मैं उस चीज को ठीक कर पाती जिससे तुम अंदर ही अंदर घुटने पर मजबूर हुए,लेकिन मैं ऐसा नहीं कर पाई, मेरे दिल का एक हिस्सा तुम्हारे साथ ही चला गया है और एक हिस्सा तुम्हें हमेशा जिंदा रखेगा। हमेशा तुम्हारी खुशियों के लिए दुआएं मांगी है और हमेशा मांगूंगी।
कृति सैनन ने साल 2017 में आई फिल्म राब्ता में सुशांत सिंह राजपूत के साथ काम किया था। फिल्म के बाद ही दोनों के रिलेशन की भी खबरें थीं। सुशांत की मौत के बाद उनके मनोचिकित्सक ने भी पुलिस स्टेटमेंट में बताया था कि एक्टर अपने लगातार टूटते रिश्तों के चलते भी काफी परेशान थे।
Kriti Sanon became emotional again after watching 'Dil Bechara', said- 'Saw you alive once again through Manny'